איתמר זורמן

איתמר זוֹרְמן (נולד ב-1985) הוא כנר ישראלי, זוכה תחרות צ'ייקובסקי לכינור 2011, בנם של המלחין משה זורמן והפסנתרנית אסתרית בלצן. זורמן נולד בתל אביב. מוריו הראשונים לכינור היו סאלי בוקל, דוד חן ונאוה מילוא. הופעתו הפומבית הראשונה הייתה בגיל תשע, בנגינה בכינור ובשירה בתוכניות טלוויזיה עם יוני רכטר ועם רבקה מיכאלי. בגיל 12, הופיע בשירת סולו עם התזמורת הפילהרמונית הישראלית ב"מזמורי צ'יצ'סטר" של ליאונרד ברנשטיין, ב"בראשית" של נעם שריף וב"קולות ילדים מן העבר" של ג'ורג' קראם. במשך השנים ניגן ככנר וכוויולן ביחידת הנגנים הצעירים של מרכז המוזיקה משכנות שאננים בירושלים, השתתף בכיתות אמן עם יצחק פרלמן, שלמה מינץ, אידה הנדל ועברי גיטליס ובסמינר קשת אילון בקיבוץ אילון שבגליל המערבי. זורמן עשה את שירותו הצבאי כמוזיקאי מצטיין בחיל חינוך וברביעיית צה"ל. בהמשך למד באקדמיה למוזיקה ולמחול בירושלים אצל חגי שחם. אחרי סיום לימודיו יצא להמשך לימודים לתואר מאסטר ולתעודת אמן בארצות הברית, שם למד אצל רוברט מאן (אנ') וסילביה רוזנברג בבית הספר ג'וליארד בניו יורק. לאחר זכייתו בתחרות הקונצ'רטו של בית הספר ג'וליארד ב-2011 בנגינת הקונצ'רטו לכינור של אלבן ברג, המשיך לזכייה בתחרות צ'ייקובסקי. לאחרונה סיים לימודי-המשך באקדמית קרונברג בגרמניה, עם הכנר כריסטיאן טצלאף. איתמר זורמן הופיע עם כל התזמורות בישראל, כולל התזמורת הפילהרמונית הישראלית בניצוחו של זובין מהטה, תזמורת סאנט פטרסבורג בניצוחו של ואלרי גרגייב, תזמורת העולם החדש בניצוחו של מייקל תילסון תומאס, ותזמורת קאמרטה באלטיקה בניצוחו של גדעון קרמר ויורי באשמט, תזמורת אייריס בניצוחו של מייקל שטרן ועוד. זורמן משתתף בקביעות בפסטיבלי מוזיקה יוקרתיים כמו וורבייה, שווייץ ומרלבורו, וורמונט. הוא נגן מייסד ומוביל בפרויקט הקאמרי הישראלי (פרס שרת התרבות ע"ש בנימיני למבצעי מוזיקה 2011) ובשלישיית הפסנתר "ליסנדר", Lysander Piano Trio, עטורת פרסי המוזיקה הקאמרית בארצות הברית (פרס פישוף 2010, פרס קולמן 2011, פרס אריאגה 2011, פרס אמני ניו יורק 2012). ב-5 בנובמבר 2015 יצא דיסק הסולו הראשון שלו, ורסיטל בכורה באולם הקרנגי הול, ניו יורק. ב-2016 ערך סיור באיטליה יחד עם המנצח דניאל אורן, וסייר בדרום אמריקה עם הסימפונית ירושלים רשות השידור ב-2018. ב-2017 הקליט דיסק ייחודי עם כל יצירותיו התזמורתיות של פאול בן-חיים, עם תזמורת ה-BBC של וולס. הדיסק יצא לאור ב־2019 והוכתר כ"אלבום השבוע" בבלוג של מבקר המוזיקה הלונדוני נורמן לברכט, 28.4.2019. איתמר זורמן מנגן בכינור גוארנרי מ-1745 שקיבל בהשאלה מיהודה זיסאפל. זורמן נוהג לנגן קטעי הדרן שנכתבו על ידי אביו משה זורמן, למוזיקה מסרטי צ'רלי צ'פלין, וקטעי הדרן שכתב בעצמו. זורמן נשוי לפסנתרנית, ליזה סטפנובה, להם שני ילדים אלה ו-לב, והמשפחה מתגוררת באתנס שבג'ורג'יה, ארצות הברית 2001 - פרס מיוחד בתחרות בינלאומית לכנרים צעירים "קלוסטר שונטל" בגרמניה 2002 - פרס הצטיינות בתחרות האמן הצעיר של קול המוזיקה 2002 - פרס ראשון בתחרות הקונסרבטוריון הישראלי למוזיקה תל אביב 2004 - מקום ראשון בתחרות הדואו של האקדמיה למוזיקה בירושלים 2004 - פרס ראשון בתחרות פרס קלרמונט בתל אביב 2006 - פרס ראשון בתחרות פאול בן-חיים לביצוע מוזיקה ישראלית 2010 - פרס ראשון בתחרות כנרים בפרייבורג, גרמניה 2011 - פרס ראשון בתחרות הקונצ'רטו של בית הספר ג'וליארד 2011 - פרס שני, הפרס הגבוה ביותר שחולק בתחרות הבינלאומית על שם צ'ייקובסקי בסנקט פטרבורג 2011 - פרס שרת התרבות ע"ש בנימיני למבצעי מוזיקה 2013 - פרס לינקולן סנטר בניו יורק 2013 - פרס Concert Artists'Guild, ניו יורק. 2014 - פרס בורלטי- בוטוני לאמן צעיר בעל הישגים בינלאומיים, לונדון. מדיה וקבצים בנושא איתמר זורמן בוויקישיתוף איתמר זורמן, באתר MusicBrainz (באנגלית) איתמר זורמן, באתר Discogs (באנגלית) איתמר זורמן במרכז למוזיקה ירושלים איתמר זורמן זוכה במקום שני בתחרות צ'ייקובסקי, באתר ynet, 1 ביולי 2011 חגי חיטרון, איתמר זורמן ניצח בתחרות בינלאומית לכנרים בגרמניה, באתר הארץ, 2 בספטמבר 2010 איתמר זורמן זכה בפרס לינקולן סנטר, באתר הבמה, 21 במאי 2013 איתמר זורמן ב"אופוס" - המגזין למוזיקה קלאסית (אורכב 25.07.2014 בארכיון Wayback Machine) Not Many Unheard Concertos are this Appealing, אתר Slipped Disc יוסי שיפמן, "הכתיבה של 'מוצרט השחור' הרבה יותר וירטואוזית מזו של מוצרט המקורי", באתר ynet, 15 בדצמבר 2021